Creació, naturalesa jurídica i objectius
Òrgans interns de la Taula de Ciutadania i Immigració
Presidència dels òrgans interns
Freqüència de les reunions dels òrgans interns de la Taula
El Consell Assessor de la Immigració fou creat mitjançant el Decret 275/1993, de 28 de setembre, de creació de la Comissió Interdepartamental d'Immigració i del seu Consell Assessor.
Més endavant, i per tal de racionalitzar i perfilar la composició, el funcionament i les funcions dels diferents òrgans que actuaven en l'àmbit de la immigració, com també per refondre en una sola disposició la normativa dispersa sobre la matèria, es publicà el Decret 125/2001, de 15 de maig, de la Comissió Interdepartamental d'Immigració i del seu Consell Assessor.
Després de més de 14 anys d'experiència de funcionament del Consell Assessor de la Immigració, convé crear un nou òrgan col·legiat complex, que reforci el seu funcionament d'espai estable de participació en base als criteris de representativitat, inclusió i obertura.
Per tal de reforçar l'operativitat i l'eficàcia el nou òrgan treballarà a través de diversos òrgans interns: el Plenari, la Comissió permanent, els Grups de treball i les Taules territorials.
Per treballar amb més representativitat social des del punt de vista de les organitzacions, entitats i persones que poden formar part de cada òrgan, es flexibilitzen les normes per poder formar part de tres dels quatre òrgans interns (les regles bàsiques de pertinença a la Comissió permanent són similars a les de pertinença al Consell Assessor de la Immigració del Decret 125/2001).
Alhora, els òrgans presenten una composició mixta atès que comptaran amb representació dels Departaments de la Generalitat relacionats amb la matèria i amb representants de la societat civil i dels ens locals.
També, es reforça la coordinació amb la Comissió Interdepartamental d'Immigració.
Aquest Decret s'aprova amb el consens dels membres del Consell Assessor de la Immigració.
En els treballs de preparació de la present reforma legal s'ha comptat amb la col·laboració de la Direcció General de Participació Ciutadana del Departament d'Interior, Relacions Institucionals i Participació.
Atès l'article 138.1.c) de l'Estatut d'autonomia de Catalunya, segons el qual correspon a la Generalitat l'establiment i la regulació de les mesures necessàries per a la integració social i econòmica de les persones immigrades i per a llur participació social;
Atesos el Decret 168/2004, de 10 de febrer, mitjançant el qual la Secretaria per a la Immigració queda adscrita orgànicament al Departament de Benestar i Família, i el Decret 421/2006, de 28 de novembre, pel qual el referit Departament passa a denominar-se Departament d'Acció Social i Ciutadania i se li atribueix la política d'immigració i de suport a la migració catalana;
Per tot això, de conformitat amb la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, a proposta de la consellera d'Acció Social i Ciutadania,
Es crea la Taula de Ciutadania i Immigració amb l'objectiu de fomentar la cooperació estratègica entre l'Administració de la Generalitat de Catalunya, els ens locals i la societat civil en l'àmbit de les polítiques relacionades amb la immigració estrangera.
La Taula de Ciutadania i Immigració és un òrgan col·legiat, complex, de l'Administració, de caràcter deliberatiu, per a la participació del conjunt de la població i de les seves organitzacions en les polítiques de ciutadania i d'immigració, i adscrit orgànicament al Departament que té assignades les funcions en matèria d'immigració mitjançant la Secretaria per a la Immigració.
Els objectius de la Taula de Ciutadania i Immigració són els següents:
3.1 Fomentar la participació de la població immigrada estrangera, de la població retornada i del conjunt de la població en el seguiment d'aquelles matèries i polítiques vinculades al fet migratori.
3.2 Contribuir a la incorporació de la població immigrada i retornada en el teixit associatiu de la societat catalana.
3.3 Sensibilitzar la societat catalana sobre el fet migratori i la no discriminació.
3.4 Recollir i fer propostes per donar respostes a les necessitats específiques de les dones migrades i retornades.
4.1 Els òrgans interns de la Taula de Ciutadania i Immigració són els següents:
4.2 La composició dels òrgans de la Taula de Ciutadania i Immigració es fonamenta en els principis de representativitat, inclusió i obertura:
La composició ha de ser respectuosa amb la diversitat de la societat catalana i, sobretot, hi han de participar les organitzacions més rellevants de la societat i de les persones d'origen estranger.
Tots els valors o d'interessos relacionats amb la immigració estrangera i la cohesió de la societat catalana han de ser presents en les deliberacions de la Taula de Ciutadania i Immigració.
Les persones convocades a les sessions de la Taula de Ciutadania i Immigració en representació dels departaments de la Generalitat o d'altres Administracions públiques, així com d'entitats públiques o privades vinculades a la immigració i el retorn, variaran en funció dels assumptes que s'hagin de tractar.
4.3 La Secretaria per a la Immigració ha de garantir la representació de la diversitat de la població catalana que inclou, entre altres criteris, la presència paritària de dones i homes, assolint la participació d'un mínim del 40% de persones de cada sexe, als òrgans interns de la Taula.
a) Deliberar i fer propostes sobre l'acollida, l'acomodació i la integració de la immigració estrangera i la retornada.
b) Formular propostes i recomanacions sobre l'adaptació dels serveis públics de Catalunya a la diversitat social.
c) Debatre i emetre informes sobre els projectes de normativa de caràcter general i els projectes de pactes, plans i programes en matèria d'immigració i retorn, així com en relació amb el seguiment de la seva execució i evolució.
d) Fer el seguiment de l'evolució de la despesa pública en matèria d'immigració i retorn, incorporant també la perspectiva de gènere.
e) Fer el seguiment de les polítiques locals, estatals, europees, d'organitzacions internacionals i d'altres, en matèria d'immigració i retorn.
f) Formular propostes i recomanacions per fomentar la igualtat entre totes les persones que viuen a Catalunya.
g) Formular propostes i recomanacions relacionades amb la sensibilització de la societat catalana sobre el fet migratori i la no discriminació.
h) Deliberar sobre aquelles qüestions que afecten especialment la població immigrada i la retornada.
j) Proposar l'organització de jornades, seminaris i conferències sobre la immigració i el retorn, i les polítiques respectives.
k) Designar representants per exposar les conclusions en les deliberacions d'altres òrgans de la Generalitat i recollir-ne aportacions.
l) Trametre, si s'escau i mitjançant la Secretaria per a la Immigració, les seves conclusions i propostes a altres consells de participació, als òrgans i institucions de la Generalitat, dels ens locals i dels organismes i institucions de l'Administració de l'Estat i de la Unió Europea i d'altres organitzacions internacionals.
m) Deliberar sobre totes aquelles qüestions que li siguin sotmeses per l'òrgan convocant, ja sigui a iniciativa d'aquest, ja sigui per sol·licitud de les organitzacions i entitats que hi participen.
a) La Presidència: és exercida per la persona titular del Departament que té assignades les funcions en matèria d'immigració.
b) La Vicepresidència: és exercida per la persona titular de la Secretaria per a la Immigració.
c) La Secretaria: és exercida per una persona adscrita a la Secretaria per a la Immigració.
d.1) Les vint-i-quatre organitzacions i entitats que formen part de la Comissió permanent citades als apartats 1, 2 i 3 de la lletra c de l'article 6.2.
d.2) Les organitzacions, entitats i ens locals que hagin participat en algun Grup de treball o Taula territorial en el darrer any des de la data de la convocatòria del darrer Plenari.
d.3) Les federacions, confederacions o coordinadores que estiguin formalment constituïdes sempre que hagin participat directament, o bé ho hagi fet alguna de les seves entitats adherides, en algun Grup de treball o Taula territorial, quan s'hagi de presentar el resultat de les seves deliberacions, d'acord amb l'ordre del dia.
d.4) Les organitzacions i entitats que la Secretaria per a la Immigració consideri oportú per garantir que el Plenari reflecteixi la diversitat social, de gènere i d'origen geogràfic per tal d'aconseguir l'equilibri en les deliberacions, d'acord amb la Comissió permanent.
d.5) Les organitzacions, entitats i persones que puguin realitzar aportacions acadèmiques o professionals d'especial rellevància, a criteri de la Secretaria per a la Immigració.
6.1 La Comissió permanent exerceix les funcions que li siguin delegades pel Plenari.
La persona titular de la Secretaria per a la Immigració pot delegar en una persona que hi estigui adscrita amb nivell equivalent, com a mínim, al de cap de servei.
c) Les vocalies: vint-i-sis persones distribuïdes de la següent manera:
c.1) Vuit representants de les organitzacions següents:
Dues persones en representació de les organitzacions associatives d'ens locals més representatives de Catalunya.
Dues persones en representació de les organitzacions sindicals que tinguin la consideració de més representatives a Catalunya.
Dues persones en representació de les organitzacions empresarials que tinguin la consideració de més representatives a Catalunya.
Dues persones en representació d'organitzacions empresarials agràries més representatives a Catalunya.
c.2) Vuit representants d'entitats sense ànim de lucre de caràcter cívic o social la tasca de les quals incideix de forma important en l'àmbit de la immigració estrangera.
c.3) Vuit representants d'entitats sense ànim de lucre composades, de forma significativa, per persones d'origen immigrant, sempre que el seu objectiu sigui la defensa dels drets i interessos d'aquest col·lectiu i el seguiment de les polítiques públiques.
c.4) Dos vocals membres de la Comissió Interdepartamental d'Immigració: la persona titular de la direcció del Servei d'Ocupació de Catalunya i un altre vocal al servei de l'Administració de la Generalitat que, en funció de la matèria a tractar, designi la persona titular de la Presidència.
6.3 Les persones titulars de les vocalies i les persones suplents de les organitzacions a què fa referència al punt 2.c.1) d'aquest article són nomenades i cessades per les organitzacions respectives.
6.4 Les entitats a què fan referència als apartats c.2) i c.3) del punt 2 d'aquest article són seleccionades mitjançant una convocatòria pública que estableixi els criteris de valoració, amb la corresponent puntuació.
6.5 Correspon al Plenari l'establiment dels criteris que han de figurar a la convocatòria de selecció de les entitats a què fan referència els apartats c.2) i c.3) del punt 2 d'aquest article.
En termes generals, els criteris atendran al principi de representativitat, a la presència de la diversitat (entitats a què fa referència el punt 2.c.3) d'aquest article), a la trajectòria de l'entitat i a la participació als plenaris convocats en els darrers dos anys.
Quan es tracti d'una federació, confederació o coordinadora legalment constituïda també podrà formar-ne part si alguna de les seves entitats adherides hi ha participat en els darrers dos anys.
6.6 Les entitats a què fan referència els apartats c.2) i c.3) del punt 2 d'aquest article que presentin la seva candidatura a la Comissió permanent poden presentar avals per part d'altres organitzacions i entitats.
6.7 La selecció de les entitats té una vigència d'un màxim de tres anys a comptar a partir de la notificació de la resolució de la convocatòria de selecció, moment en què s'ha de realitzar una nova selecció mitjançant convocatòria pública.
Els vocals titulars i suplents són nomenats i cessats per part dels òrgans competents de les entitats seleccionades.
7.1 Els grups de treball tracten de forma especialitzada qüestions específiques relacionades amb la immigració i el retorn.
7.2 Tenen la composició següent:
La persona titular de la Secretaria per a la Immigració pot delegar en una altra persona que hi estigui adscrita.
La persona que exerceix les funcions de la Presidència ha d'anar acompanyada d'aquelles persones al servei de l'Administració de la Generalitat, en funció de les matèries que s'hagin de tractar.
c) Les vocalies: la composició dels Grups de treball és oberta a aquelles organitzacions, entitats i ens locals que manifestin a la Presidència la voluntat de participar-hi.
També poden ser convocades com a vocals persones que, a títol individual o com a representant del grup, per la seva especialitat, coneixements, la responsabilitat que desenvolupen o per altres motius, estan en condicions de realitzar aportacions d'interès.
7.3 Pertoca a la Presidència decidir les vocalies que han de ser convocades per a cada Grup de treball constituït.
7.4 Pertoca a la Presidència la decisió de crear grups de treball, per iniciativa pròpia o a proposta de la Comissió permanent o del Plenari.
7.5 S'han de constituir, en tot cas, dos grups de treball al voltant de les temàtiques següents: dones i immigració, i persones retornades.
8.1 Les Taules territorials tracten sobre aquelles qüestions relacionades amb la immigració i el retorn amb especial incidència a l'àmbit territorial respectiu.
8.2 Tenen la composició següent:
La persona titular de la Secretaria per a la Immigració pot delegar en la persona titular de la Direcció dels serveis territorials del mateix Departament.
b) La Secretaria: les direccions dels Serveis Territorials del Departament que té assignades les funcions en matèria d'immigració exerceixen les secretaries de les Taules territorials dels territoris respectius.
La Secretaria per a la Immigració ha de donar el suport tècnic necessari per garantir el desenvolupament d'aquestes funcions.
c) Les vocalies: la composició de les Taules territorials és oberta a aquelles entitats i ens locals que manifestin la voluntat de participar-hi.
També poden ser convocades com a vocals persones que, a títol individual o com a representant del grups, per la seva especialitat, coneixements, la responsabilitat que desenvolupen o per altres motius, estan en condicions de realitzar aportacions d'interès.
8.3 Pertoca a la Presidència decidir les vocalies que han de ser convocades per a cada Taula territorial.
La presidència dels òrgans interns de la Taula de Ciutadania i Immigració assumeix les funcions següents:
b) Determinar l'ordre del dia de les sessions.
d) Les altres funcions que siguin inherents a la seva condició de presidenta o president i les que li són atribuïdes per aquest Decret.
10.1 El Plenari ha de celebrar, com a mínim, dues sessions ordinàries a l'any, una de les quals és conjunta amb la Comissió Interdepartamental d'Immigració, presidida per la persona titular del Departament de la Vicepresidència.
També es poden convocar sessions extraordinàries conjuntes per debatre matèries d'especial rellevància.
10.2 La Comissió permanent ha de celebrar, com a mínim, una sessió ordinària a l'any.
10.3 Els Grups de treball poden ser permanents o temporals, llevat dels grups assenyalats a l'apartat 5 de l'article 7, que tenen caràcter permanent.
10.4 Les Taules territorials es constitueixen per ordre de la persona titular del Departament que té assignades les funcions en matèria d'immigració, d'acord amb els criteris d'ordenació territorial que aprovi el Parlament de Catalunya.
A partir de llur constitució, han de celebrar, com a mínim, una sessió ordinària a l'any.